तमिलनाडु-कर्नाटक और केरल के 60 ठिकानों पर रेड, ISIS का मिला कनेक्शन
Tamil Nadu (Coimbatore) Car Cylinder Blast Case - NIA raids in 3 states including Tamil Nadu-Karnataka. कोयंबटूर कार सिलेंडर ब्लास्ट मामले में राष्ट्रीय जांच एजेंसी (NIA) ने 3 राज्यों में  छापेमारी की। जांच एजेंसी ने यह छापेमारी तमिलनाडु, केरल और कर्नाटक के 60 से अधिक ठिकानों पर संदिग्ध ISIS समर्थकों के संबंध में की है।
कोयंबटूर कार सिलेंडर ब्लास्ट मामले में राष्ट्रीय जांच एजेंसी (NIA) ने 3 राज्यों में छापेमारी की। जांच एजेंसी ने यह छापेमारी तमिलनाडु, केरल और कर्नाटक के 60 से अधिक ठिकानों पर संदिग्ध ISIS समर्थकों के संबंध में की है। अकेले कर्नाटक में 45 ठिकानों पर छापेमारी कि गई है। बताया जा रहा कि NIA को IS से संबंध रखने वाले कुछ लोगों की जानकारी मिली थी। जानकारी के मुताबिक, इन लोगों को वीडियो के जरिए कट्टरपंथी बनाया गया था।
बता दें कि कोयंबटूर कार धमाके के तार ISIS के कनेक्शन मिले थे। जांच के दौरान NIA ने बताया था कि पकड़े गए आरोपियों से 109 वस्तुएं बरामद की हैं। इनमें इस्लामिक विचारधारा से जुड़े नोटबुक भी शामिल हैं।
23 अक्टूबर को हुआ था ब्लास्ट, आतंकी मुबीन की मौत
पिछले साल 23 अक्टूबर को कोयंबटूर में संगमेश्वर मंदिर के पास खड़ी कार में धमाका हुआ था। कार का मालिक जेमिशा मुबीन भी इसमें मारा गया था। धमाके के समय वह कार के अंदर ही था। उसकी उम्र 29 साल थी और पेशे से इंजीनियर था। ISIS की विचारधारा ने मुबीन को कट्टरपंथी बना दिया था। हालांकि, उसकी ट्रेनिंग पूरी नहीं हुई थी इसलिए वह विस्फोटकों को संभाल नहीं सका।
जांच एजेंसी के मुताबिक, मुबीन की कार में धमाके के समय 2 LPG सिलेंडर थे, इनमें से एक फटा था। अगर दूसरा भी फट जाता तो मंदिर और आस-पास के कई मकानों को नुकसान पहुंचता।
मामले में अब तक 5 लोग गिरफ्तार 
जांच के दौरान पुलिस ने CCTV फुटेज की मदद से पकड़े गए मुबीन के 5 साथियों को भी गिरफ्तार किया था। इन सभी को UAPA के तहत 15 दिन की पुलिस कस्टडी में भेजा गया है। पकड़े गए लोगों के नाम मोहम्मद थलका, मोहम्मद असरुद्दीन, मोहम्मद रियाज, फिरोज इस्माइल और मोहम्मद नवाज हैं। गिरफ्तार आरोपियों में से एक ने माना है कि वह 21 अप्रैल 2019 को श्रीलंका में हुए सीरियल ब्लास्ट के आरोपियों से मिल चुका है, जो कि ISIS से जुड़े हुए थे।
ऑनलाइन मंगाया था बम बनाने में इस्तेमाल होने वाला विस्फोटक
कोयंबटूर के पुलिस कमिश्नर बालकृष्णन ने बुधवार को कहा कि मौके से बरामद सामग्री का इस्तेमाल कम विस्फोटक वाले बम बनाने में किया गया। मुबीन के घर की जांच के दौरान उसके घर के बाहर अमेजन के कुछ खाली बक्से पाए गए। घर से 75 किलोग्राम विस्फोटक मिलने के बाद पुलिस ने कहा कि उसकी मंशा और बम बनाने की थी।
मुबीन के घर से पोटैशियम नाइट्रेट, चारकोल, एल्युमीनियम पाउडर और सल्फर जब्त किया गया था। आशंका है कि जिसका इस्तेमाल विस्फोटक बनाने के लिए किया गया था।
कोयंबटूर में 5 जगह ब्लास्ट करने वाले थे संदिग्ध
CCTV फुटेज के मुताबिक, IS से जुड़े के तीन संदिग्धों रियाज, फिरोज और नवाज को मुबीन की कार में 2 सिलेंडर और 3 ड्रम रखते हुए देखा गया था। इन्होंने शनिवार रात करीब 11.30 बजे कार में विस्फोटक रखे थे। चौथे संदिग्ध मोहम्मद थलका ने मुबीन और उसके एक रिश्तेदार को कार दी थी। ये सभी कोयंबटूर के उक्कड़म के पास जीएम नगर के रहने वाले थे।
तलाशी के दौरान मुबीन के घर से 75 किलो पोटेशियम नाइट्रेट, चारकोल और एल्युमीनियम पाउडर भी बरामद हुआ था। इसके अलावा एक कागज का टुकड़ा मिला था, जिसमें कोयंबटूर की 5 जगहों पुलिस कमिश्नरेट, कलेक्ट्रेट, विक्टोरिया हॉल, कोयंबटूर रेलवे स्टेशन और रेस कोर्स के नाम लिखे थे।
कोयंबटूर ब्लास्ट से जुड़ी अन्य खबरें यहां पढ़ें...
बड़ी साजिश रच रहा था कार ब्लास्ट में मरा आतंकी
23 अक्टूबर को तमिलनाडु के कोयंबटूर में कार ब्लास्ट में मारा गया उक्कड़म का जेमिशा मुबीन दक्षिण भारत में 5 जगह ब्लास्ट करने वाला था। वह रविवार सुबह कार में लगे सिलेंडर में विस्फोट होने से मारा गया था। पुलिस को तलाशी के दौरान उसके घर से 75 किलोग्राम विस्फोटक मिला है। CCTV फुटेज की मदद से पकड़े गए मुबीन के 5 साथियों को भी UAPA के तहत 15 दिन की पुलिस कस्टडी में भेज दिया है। पढ़ें पूरी खबर...